Ԥхынгәы 21, 2019 шықәсазы Аԥсны имҩаԥысраны иҟоуп Ахада иалхрақәа. Ишԥазыҟоу уи ҳтәылауаа, гәыӷрақәас мамзаргьы гәрамгарас ари ахҭыс иадырҳәалои? Абарҭқәа уҳәа рзы лгәаанагара ҳамалдоит Sputnik аколумнист Елеонора Коӷониаԥҳа.
Атуристтә сезон ҿыци атранспорттә мҩақәеи захьӡу азҵаатәы иалацәажәон арадио Sputniк Аԥсны адырраҭара "Коӷониаԥҳа лымҩаду" аҿы. Атранспорттә фирма "А-Такси" ахада Елла Хьециаԥҳа илҳәеит амашьынарныҟәцаҩцәеи, иара убас урҭ ирымоу апассаџьыртә транспорти хылаԥшра шарҭо атәы.
Донецктәи жәлар рреспублика хәышықәса ахыҵра иадҳәалоу агәырӷьаратә усмҩаԥгатәқәа рылахәразы уахь инеит 17 тәылак рҟынтәи асасцәа.
Иахьа, лаҵара 12 рзы Аԥсны жәлар рпоет Баграт Шьынқәба диижьҭеи 102 шықәса ҵит. Ашәҟәыҩҩы аԥсуа литератураҿ адагьы, Кавказ жәлар рлитератураҿы, иара иааидкыланы адунеитә литератураҿы хәы змаӡам алагала ҟаиҵеит.
Аполитикеи, аекономикеи, акультуреи, асоциалтә ԥсҭазаареи ирызку иактуалтәу атемақәа ҳрылацәажәоит, аимак-аиҿак зхылҿиаауа азҵаарақәа шьҭаҳхуеит. "Коӷониаԥҳа лымҩаду" илыцануп ҳаԥсҭазаараҿы иҟалало ахҭысқәа рзы еиуеиԥшым агәаанагарақәа змоу ауаа. Урҭ апроблемақәа иаартны ирылацәажәоит.
Атуристтә сезон ҿыци атранспорттә мҩақәеи захьӡу азҵаатәы иалацәажәон арадио Sputniк Аԥсны адырраҭара "Коӷониаԥҳа лымҩаду" аҿы. Аҳәынҭқарратә усбарҭа ахада Рабсҭан Габлиа иҳәеит агәаҭарҭатә ҭыԥ "Ԥсоу" аҿы атуристтә аамҭазы иҟоу агәаранқәа ирызкны Урыстәыла рколлегацәеи дареи имҩаԥырго аиҿцәажәарақәа ртәы.
Лаҵара 11 рзы Очамчыра имҩаԥысит "Ochamchira Run-2019" захьӡу аҩрази дуатлон ази аиԥхныҩлара.
Ҳазлацәажәаша ҳамоуп: акультура, аспорт, аҟазара, уи - ҳара ҳаԥсҭазаара.
Аԥсуаа жәытә аахыс ирылан аҩнра ицаз аҭыԥҳа аӡатә лзынашьҭра атрадициа. Уи амҩаԥгашьа уаанӡатәи аформеи иахьатәи аҭагылазаашьеи ртәы дазааҭгылоит Sputnik аколумнист, Нарҭдырреи адәынтәи афольклорҭҵаареи рцентр аҭҵаарадырратә усзуҩ Есма Ҭодуаԥҳа.
Ҳара ҳазнысхьоу ҳҭоурых мҩаду, ҳԥышәа иаҳнарҵахьеит - аԥсуа ҳәынҭқарра баагәарас иамоу – иара зыхьчо бџьарла еиқәныху ажәлар роуп. Аха уи абџьар аныҟәгашьеи ахархәашьеи ахатә ԥҟарақәа ирықәныҟәатәуп. Абри иазкуп Аԥсуаҭҵааратә институт аетнологиеи антропологиеи рыҟәша аҭҵаарадырратә усзуҩ, ААУ адоцент Марина Барцыцԥҳа иахьатәи лматериал.
Аԥсны аԥыза-министр Валери Бганба ДЖәР ахада Денис Пушилин иааԥхьарала Донецк дцеит агәырӷьаратә усмҩаԥгатәқәа аҽрылархәразы.
"Ахаақәа рныҳәа" ҳәа хьӡыс измоу ачысҟаҵаҩцәа реицлабраҿы аиааира згаз иреиуоу, ахәаԥшцәа иреиӷьу ҳәа иалыркааз Алиона Ҵнариаԥҳа арадио Sputnik Аԥсны аефир аҿы еиҭалҳәеит лусура шхацлыркыз атәы.
Зда ԥсҭазаара ыҟам, иԥсҭаҵагоу аӡы аԥсуаа шазыҟоу атәы лматериал аҿы дазааҭгылоит Sputnik аколумнист Сусанна Ҭаниаԥҳа.
Лаҵарамза 7-8 рзы Ҭырқәтәылатәи аԥсуа делегациа Нхыҵ-Кавказтәи аиашьаратә республикақәа ирҭааит.
Ахәыҷқәа-аинвалидцәа рзы хәыда-ԥсадатәи ахәшәтәратә цәеижьхәара Гагратәи Аортопедиатә центр аҟны имҩаԥылгоит Ахәыҷқәа-аинвалидцәа рҭаацәа рхеилак анапхгаҩы Виолетта Гагәылиаԥҳа.
Аԥсны ауааԥсыра рзеиԥш диспансеризациа иалагеит Гал араион мшаԥы 5 рзы, уи хыркәшахоит Гагра араион аҿы рашәара 9 рзы.
Аџьынџьтәылатә еибашьра Ду аҟны игаз Аиааира аҳаҭыр азы Очамчыра имҩаԥысуеит аҩреи маланыҟәала аиԥхныҩлареи рзы аицлабрақәа. Абри аицлабра аҽазыҟаҵашьа шцоз, уи иалахәхо рхыԥхьаӡареи рықәрақәеи уҳәа ртәы иазкны арадио Sputnik аинтервиу алҭеит Очамчыратәи аҩра аиҿкааҩцәа ируаӡәку Асҭанда Ҷкадуаԥҳа.
2014 шықәса лаҵара 11 рзы Донецктәи жәлар рреспублика имҩаԥнагеит ахалаҟазааразы ареферендум. Адырҩаҽны, лаҵара 12 рзы, ареферендум алҵшәақәа рылаҳәара ашьҭахь, ДЖәР аиҳабыра ареспублика асуверенитет рыларҳәеит.
Гәдоуҭа араион Аҿари аспорти рызҵаарақәа рзы аилак ахантәаҩы Џьарназ Бениа арадио Sputnik аефир аҟны еихишьаалеит Аџьынџьтәылатә еибашьра Ду аҟны игаз Аиааира аҳаҭыр азы Дәрыԥшь ҩымш имҩаԥысуаз аҽыбӷаҟазацәа реиндаҭларақәа.
Аинвестициатә проектқәа рышәҟәынҵа хықәкы хадас иамоуп аинвесторцәеи хаҭалатәи аҳәынҭқарратәи ахатәрақәа змоуи рыбжьара аусеицура армариара.